AKR20541 Elöl, hátul, oldalt

A készlet tartalma:

A készlet 90 fényképből áll, melyek 30 sorozatot alkotnak.

Egy-egy sorozathoz 3 kép tartozik ugyanarról az emberről, de egyik képen elölről, másik képen oldalról, harmadik képen hátulról láthatjuk az illetőt.

10 hosszú, függőleges mesterkártya köré rendeződnek a képek.

A mesterkártyán három kép van, ezektől jobbra kell összesen 6 képet elhelyeznie a gyermeknek, a mesterkártyán lévő minden kép mellé kettőt-kettőt.

Ajánlott életkor: 3 éves kortól.

Játékosok száma: maximum 10 A játék bemutatása, fejlesztési lehetőségek A játék fejlesztési lehetőségei a logikus gondolkozás elősegítésében rejlenek. A képeken látható alakok világosan megkülönböztethetők egymástól a ruhájuk, a náluk lévő tárgyak segítségével. A gyermekek könnyen felismerik, megnevezik, meghatározzák, hogy ki mivel foglalkozik. A sorozatok mindennapi embereket jelenítenek meg, akiknek foglalkozása ismerős a gyermekeknek: orvos, szakács, motoros, táncos, teniszjátékos stb. A képeken megfigyelhetők a különböző testhelyzetek, az irányok, amerre a test fordul, és ez saját testképének kialakításában is segítheti a gyermeket (a testkép kialakulása alapvető az írás-olvasás megtanulásához). A képek nézegetése, rakosgatása közben a gyermek elmondja, mit lát a képen, ezzel beszédkészsége fejlődik, szókincse a képen látható cselekvéseket kifejező igékkel bővülhet. Az elölről-oldalról-hátulról összefüggések más-más személyeken bemutatva segítenek rögzíteni ezeket az irányokat, a köztük lévő kapcsolatot, térbeli elmozdulást, és ezáltal a játékkal való foglalkozás segít a gyermeknek interiorizálni ezeket az irányokat saját testével összefüggésben. Fejlesztési célok: - Alapszókincs gyakorlása, bővítése. - A logikai és az időben-térben gondolkodás fejlesztése. - Tárgyak közti összefüggések megállapítása funkció alapján. - Szerialitás fejlesztése - Absztrakt gondolkodás elősegítése (az összefüggések felismerése első lépés a konkréttól az absztrakt gondolkodás felé). - Megfigyelő képesség fejlesztése a tárgyakkal, vagy azok valamilyen vonásával, funkciójával - Pszichomotoros koordináció fejlesztése a kártyák rakosgatásával A játék menete, használati javaslatok - Osszuk szét a gyermekek között a mesterkártyákat. Figyeljük meg, hogy 5 mesterkártya kerete piros, öté pedig kék. Ez azért van így, hogy külön lehessen választani a kártyákat, és két külön asztalnál lehessen játszani velük. - A mesterkártyából kell kiindulni, ezt kell kiegészíteni a sorozatok többi kártyájával. Mindegy melyik alakkal kezdve a mesterkártyán, a gyermek keresse meg ugyanazt az embert az asztalon lévő kártyák között. Ha már minden kártyát megtalált, ami a mesterkártyájához tartozik, és helyre rakta őket, elvégezte a feladatát. - Mikor kiosztjuk a mesterkártyákat, mutassuk meg, hogyan kell kirakni a sorozatot. - Nagyobb gyerekekkel az is szempont lehet, hogy ha egyszerre mindig csak negyed fordulatot tesz a képen lévő ember, akkor milyen sorrendben kell kirakni a három kártyát.

Jó szórakozást!